अजय की बेटी ने दोस्तों के साथ की पार्टी, लंदन के क्लब में जमकर एंजॉय किया
Ajay Devgn Kajol Daughter Nysa Devgan Latest Photos- अजय देवगन और काजोल की बेटी निसा देवगन इन दिनों लंदन में छुट्टियां बिता रही हैं। इस बीच निसा के बेस्ट फ्रेंड ओरहान अवात्रामणि ने उनके साथ तस्वीरें शेयर की हैं,
अजय देवगन और काजोल की बेटी निसा देवगन इन दिनों लंदन में छुट्टियां बिता रही हैं। इस बीच निसा के बेस्ट फ्रेंड ओरहान अवात्रामणि ने उनके साथ तस्वीरें शेयर की हैं, जिसमें दोनों साथ में देर रात क्लब में इंजॉय करते नजर आ रहे हैं। ओरहान के अलावा निसा के दूसरे फ्रेंड्स भी उनके साथ पार्टी नाइट एंजॉय कर रहे हैं।
ओरहान ने अपने इंस्टाग्राम स्टोरी पर निसा की कई तस्वीरें शेयर की हैं। एक तस्वीर में ओरी ने निसा की क्लोज अप फोटो शेयर की हैं, जिसमें वो कार पर बैठी हैं। इस दौरान उन्होंने ब्लैक ड्रेस स्टाइल की है। दूसरी फोटो में निसा और ओरहान साथ में पोज दे रहे हैं।
शुक्रवार को ओरहान के साथ पार्टी में पहुंची थीं निसा 
इससे पहले ओरहान ने अपने इंस्टाग्राम स्टोरी पर लंदन के एक क्लब की तस्वीरें शेयर कीं, जहां एक्ट्रेस दोस्तों के साथ पार्टी करती नजर आईं। पार्टी के लिए न्यासा ने बॉटम्स के साथ शिमरी गोल्डन टॉप पहना था। बता दें कि ओरी और निसा अक्सर एक साथ छुट्टियां मनाते हैं। इतना ही नहीं दोनों ने पिछले साल क्रिसमस और न्यू ईयर भी एक साथ मनाया।
अजय को रहती है बच्चों की चिंता
करीब 2 महीने पहले मीडिया को दिए इंटरव्यू में अजय ने कहा था- 'मेरे बच्चों पर लोगों की नजरें हमेशा होती हैं और इस बात से मैं बहुत परेशान रहता हूं। मैं इन चीजों को बदल नहीं सकता और ना ही ऑनलाइन ट्रोलिंग को रोक सकता हूं। आप वास्तव में नहीं जानते कि क्या करना है। क्योंकि कई बार कुछ ऐसी बातें भी लिखी जाती हैं, जो सच भी नहीं होतीं। लेकिन अगर मैंने कोई जवाब दिया तो मामला और बढ़ जाएगा।'
निसा को फिल्मों में इंटरेस्ट नहीं है-अजय
इंटरव्यू के दौरान जब उनसे पूछा गया कि क्या उनके बच्चे फिल्मों में काम करना चाहते हैं। इस पर अजय ने कहा, 'मेरे बेटे युग ने अभी हिंदी फिल्में देखनी शुरू की हैं। लेकिन मेरी बेटी निसा अभी भी हमारी फिल्में नहीं देखती। उसे फिल्म देखने में कोई इंटरेस्ट नहीं है, अभी तक तो नहीं।' फिलहाल वह विदेश में रहकर अपनी पढ़ाई पूरी कर रही है।